КIуэкIуэ Юрий Къэбэрдей-Балъкъэрым щыщ спортсменкэ цIэрыIуэ Ласицкене Марие ехъуэхъуащ атлетикэ псынщIэмкIэ дунейпсо чемпионатым зэрыщытекIуамкIэ
КIуэкIуэ Юрий Къэбэрдей-Балъкъэрым щыщ спортсменкэ цIэрыIуэ Ласицкене (Кучинэ) Марие ехъуэхъуащ атлетикэ псынщIэмкIэ дунейпсо чемпионатым лъагагъым елъэнымкIэ дыщэ медалыр къызэрыщихьамкIэ:
«Зэрыщыту ди къэралыр, апхуэдэу и лъахэгъухэр — Къэбэрдей-Балъкъэрым щыпсэухэр — пIейтейуэ зыкIэлъыплъа Марие, Лондон щытекIуэри, езыр зыхэт спорт лIэужьыгъуэмкIэ дуней псом тIэунейрэ и чемпион хъуащ.
Ар текIуэныгъэ гъуэзэджэщ. Апхуэдэ ехъулIэныгъэмкIэ Марие аргуэру зэ щыхьэт техъуащ урысей спортсменхэм зэфIэкIышхуэ зэрабгъэдэлъым. Си гуапэу абы сохъуэхъу!» — инстаграмым щиIэ напэкIуэцIым иритхащ республикэм и Iэтащхьэм.
КъБР-м и Iэтащхьэмрэ Правительствэмрэ
я пресс-IуэхущIапIэ.
